Bobs Mārlijs: One Love
"Bobs Mārlijs: One Love" (angļu: Bob Marley: One Love) ir 2024. gada ASV biogrāfiskā drāmas muzikālā filma, kas balstīta uz regeja dziedātāja un dziesmu autora Boba Mārlija dzīvi, kuru atveido Kingslijs Bens-Adirs, no viņa atpazīsmības iegūšanas 1970. gadu vidū līdz nāvei 1981. gadā. Filmas režisors ir Reinaldo Markuss Grīns, kurš ir arī scenārija līdzautors kopā ar Terensu Vintersu, Frenku Flauersu un Zeku Beilinu. Lomas filmā atveido arī Lašana Linča (Ritas Mārlijas loma) un Džeimss Nortons (Krisa Blekvela loma). Filmas "Bobs Mārlijs: One Love" pirmizrāde notika 2024. gada 23. janvārī Carib 5 kinoteātrī Kingstonā, Jamaikā, bet ASV un Latvijas kinoteātros filmu sāka demonstrēt no 2024. gada 14. februāra un filmu izplatīja Paramount Pictures. Tā saņēma dažādas kritiķu atsauksmes un pasaulē nopelnījusi vairāk nekā 179 miljonu ASV dolāru, padarot to par desmito ienesīgāko 2024. gada filmu.